stanford-oval/wikipedia huggingface dataset:
דון מקנזי
תארים

בסך הכל שיפר מקנזי שיא עולם אחד במשחה שליחים 4x100 מטר מעורב ו-5 שיאים אמריקאים מהם 2 שיאים אישיים.
בשנת 1989 זכה מקנזי להכלל בהיכל התהילה הבינלאומי של השחייה.
דון סטארי

| --- | --- |

 לידה:  31 במאי 1925 מישיגן, ארצות הברית
 פטירה:  26 באוגוסט 2011 (בגיל 86) קנטון, ארצות הברית 
 מדינה:  ארצות הברית 
 השכלה:  אוניברסיטת ג'ורג' וושינגטון  האקדמיה הצבאית של ארצות הברית  המכללה לפיקוד ומטה של צבא ארצות הברית  מכללת המלחמה של צבא ארצות הברית 
 השתייכות:  הצבא האמריקני צבא ארצות הברית
 דרגה:   גנרל
 תפקידים בשירות
 מפקד רגימנט הפרשים המשוריין ה-11 מפקד הקורפוס ה-5 ראש פיקוד האימונים וההדרכה של צבא ארצות הברית (TRADOC)  ראש פיקוד המוכנות האמריקני
 פעולות ומבצעים
 מלחמת קוריאה מלחמת וייטנאם
 עיטורים
  כוכב הכסף  כוכב הארד (2)  לב הארגמן  לגיון ההצטיינות
 
דון אלברט סטארי (באנגלית: Donn Albert Starry‏; 31 במאי 1925 - 26 באוגוסט 2011) היה גנרל אמריקאי בדימוס, אשר שימש כראש פיקוד האימונים וההדרכה של צבא ארצות הברית (TRADOC).
ביוגרפיה

סטארי נולד וגדל בקנזס. בשנת 1943 התגייס סטארי לצבא ארצות הברית כטוראי. בהמשך שירותו נשלח לאקדמיה הצבאית ווסט פוינט. לאחר שסיים את חוק לימודיו ב-1948, והוסמך כקצין בדרגת לוטננט עבר הכשרה כלוחם, קורס קציני שריון ושימש כמפקד מחלקה ופלוגה כמו גם כקצין מטה בגדוד שריון. בהמשך לחם במלחמת קוריאה כקצין מטה בשורות הארמייה השמינית. במלחמת וייטנאם לחם סטארי כמפקד רגימנט הפרשים המשוריין ה-11 ופיקד עליו במהלך החדירה האמריקנית לקמבודיה בשנת 1970. אז נפצע מרימון יד בעת שנתקלו כוחותיו בחיילים מצבא צפון וייטנאם. לאחר מכן פיקד על בית הספר ללוחמת שריון של צבא ארצות הברית. בשנת 1974 נשלח סטאר על ידי ראש מטה הצבא, קרייטון אברמס לישראל בראש משלחת נציגים מפיקוד ההדרכה והאימונים של צבא ארצות הברית (TRADOC) במטרה לנתח את הישגי צה"ל במלחמת יום הכיפורים. המשלחת פגשה במוסה פלד, אביגדור קהלני ובכירים נוספים בצה"ל. בעקבות פגישות אלו, בדגש על לקחים מן הלחימה שניהלו כוחות צה"ל בחזית הצפון, עודכנה הדוקטרינה של צבא ארצות הברית.
בשנת 1976, והוא בדרגת גנרל, פיקד על הקורפוס ה-5 בגרמניה. לאחר מכן שימש כראש פיקוד ההדרכה והאימונים של צבא ארצות הברית והיה ממעצבי "קרב האוויר-יבשה", אסטרטגית הלחימה של הכוחות האמריקנים במלחמת המפרץ. בתפקידו האחרון שימש כראש פיקוד המוכנות האמריקני. הוא פרש לגמלאות בשנת 1983.
הערות שוליים

↑  אלווין והיידי טופלר, "מלחמה ואנטי-מלחמה", הוצאת ספרית מעריב, 1994, עמוד 59.
↑  שאול ברונפלד, ‏דם ודמים: האם התנהלות בקרב דומה להתנהלות בבורסה?, באתר גלובס, 24 בספטמבר 2009.
↑  אלווין והיידי טופלר, "מלחמה ואנטי-מלחמה", הוצאת ספרית מעריב, 1994, עמודים 62-71.
↑  עפר שלח, "המגש והכסף", הוצאת כנרת זמורה ביתן, 2003, עמוד 35.
| --- | --- |
בקרת זהויות :  NLI: 987007358280005171  PLWABN: 9810530251505606  GND: 1170198112  ISNI: 0000 0000 2147 3254  LCCN: n78056332  NTA: 131260278  SNAC: w6934vw5  VIAF: 52946245   WorldCat (עם VIAF): 52946245
דיסקוגרפיה של רביב כנר

הזמר הישראלי רביב כנר
הזמר הישראלי רביב כנר הוציא במהלך הקריירה שלו אלבום אולפן אחד, ואחד עשר סינגלים.
ביולי 2020 הוציא כנר את סינגל הבכורה שלו, "רסיסים", מתוך אלבום הבכורה שלו באותו השם. השיר זכה להצלחה רבה, הגיע למקום הרביעי במצעד השבועי של מדיה פורסט וכן למקום הראשון במצעד הרשמי של גלגלצ ובמצעד שירי הספוטיפיי הישראלי השבועי, השיר גם הגיע למקום השני במצעד השנתי של גלגלצ לשנת תשפ"א. ב-20 בדצמבר, הוציא את הסינגל "רוצה שלום", שהגיע בשיאו למקום הראשון במצעד השבועי של מדיה פורסט ובמצעד הרשמי של גלגלצ, וכן למקום השביעי במצעד השנתי של גלגלצ לשנת תשפ"א.
ביולי 2021 הוציא את הסינגל "נשלים את הכל" אשר הגיע למקום הראשון מבצעד מדיה פורסט ישראל, ולמקום החמישי במצעד גלגלצ.
בינואר 2022 הוציא את "בנקודה שבה נגמר האור" שהגיע למקום החמישי במדיה פורסט, וכן גם הסינגל "כל גיבור נשבר" שיצא בדצמבר הגיע למקום חמישי במצעד זה.
ב-2 ביוני של אותה שנה השתתף כנר לצד לירן דנינו בשיר "צעירים לנצח", כחלק מאלבום בעל אותו השם של צמד הכותבים, המלחינים והמפיקים דולי ופן.
אלבומי אולפן

| שם | תאריך יציאה | חברת תקליטים |
| --- | --- | --- |
| רסיסים | 10 באפריל 2020 | הליקון |
סינגלים > כאמן ראשי

| שם | שנה | מיקומי שיא> מדיה פורסט | מיקומי שיא> גלגלצ | מיקומי שיא> היטליסט | אלבום |
| --- | --- | --- | --- | --- | --- |
| "רסיסים" | 2020 | 4 | 1 | 79  | רסיסים |
| "רוצה שלום" | 2020 | 1 | 1 | — | רסיסים |
| "נשלים את הכל" | 2021 | 1 | 5 | — | רסיסים |
| "מים עמוקים" | 2022 | 5 | 4 | — | רסיסים |
| "דומה לך" | 2022 | — | — | — | רסיסים |
| "בנקודה שבה נגמר האור" | 2022 | 5 | — | — | רסיסים |
| "הסיפור הזה" | 2022 | 11 | — | — | רסיסים |
| "גולני שלי" | 2022 | — | — | — | סינגל ללא אלבום |
| "נשרף העולם" | 2022 | 11 | — | — | רסיסים |
| "לחזור" | 2022 | — | — | — | רסיסים |
| "כל גיבור נשבר" | 2022 | 5 | — | — | סינגל ללא אלבום |
| "אצלי הכל בסדר" | 2023 | 5 | — | — | סינגל ללא אלבום |
| "Together Alone" (עם TOX1C) | 2023 | — | — | — | סינגל ללא אלבום |
| "איפה את?" (עם אבי אבורומי) | 2023 | — | — | 73  | סינגל ללא אלבום |
| "הביתה" | 2024 | — | — | — | סינגל ללא אלבום |
| "זה עלינו" (עם סאבלימינל והצל) | 2024 | — | — | — | סינגל ללא אלבום |
| "שום דבר לא יפגע בי" (עם עמית מן) | 2024 | — | — | — | סינגל ללא אלבום |
| "לא ראיתי את זה בא" | 2024 | 2 | — | — | סינגל ללא אלבום |
סינגלים > כאמן אורח

| שם | שנה | מיקומי שיא> מדיה פורסט | מיקומי שיא> גלגלצ | אלבום |
| --- | --- | --- | --- | --- |
| "צעירים לנצח" (עם דולי ופן ולירן דנינו) | 2022 | — | — | סינגל ללא אלבום |
וידאו קליפים

| שם | שנה | במאי | מספר צפיות ביוטיוב (במיליונים, נכון לאפריל 2023) | ביבליוגרפיה |
| --- | --- | --- | --- | --- |
| "רסיסים" | 2020 | איתמר לידר שירי | 36.9 |  |
| "רוצה שלום" | 2020 | דרור פז | 15.1 |  |
| "נשלים את הכל" | 2021 | רועי ברקוביץ | 6.1 |  |
| "מים עמוקים" | 2022 | לירן סגל | 2.1 |  |
| "דומה לך" | 2022 | לירן סגל | 0.5 |  |
| "בנקודה שבה נגמר האור" | 2022 | לירן סגל | 1.2 |  |
| "מה זה הסיפור הז" | 2022 | לירן סגל | 1.0 |  |
| "גולני שלי" | 2022 | דובר צה"ל | 0.3 |  |
| "נשרף העולם" | 2022 | לירן סגל | 1.0 |  |
| "לחזור" | 2022 | לירן סגל | 1.7 |  |
| "כל גיבור נשבר" | 2022 | לירן סגל | 0.5 |  |
הערות שוליים

↑  מצעד שירי הספוטיפיי הישראלי השבועי, באתר ספוטיפיי
1 2  המצעד הישראלי השנתי עם דלית רצ'שטר תשפא, באתר גלגלצ
1 2  niv the tool, המצעד השבועי של מדיה פורסט, באתר mediaforest-group
1 2  ארכיון המצעדים, באתר גלגלצ
↑  היטליסט – מצעד המוזיקה הרשמי של ישראל, באתר מאקו, ‏19 בדצמבר 2023
↑  היטליסט: מצעד המוזיקה של ישראל mako, באתר hitlist.mako.co.il, ‏2023-08-07
↑   רביב כנר - רסיסים (קליפ רשמי) Raviv Kaner, סרטון בערוץ "Raviv Kaner רביב כנר", באתר יוטיוב (אורך: 03:23)
↑   רביב כנר - רוצה שלום, סרטון בערוץ "Raviv Kaner רביב כנר", באתר יוטיוב (אורך: 03:35)
↑   רביב כנר - נשלים את הכל, סרטון בערוץ "Raviv Kaner רביב כנר", באתר יוטיוב (אורך: 03:00)
↑   רביב כנר - מים עמוקים, סרטון בערוץ "Raviv Kaner רביב כנר", באתר יוטיוב (אורך: 03:00)
↑   רביב כנר - דומה לך, סרטון בערוץ "Raviv Kaner רביב כנר", באתר יוטיוב (אורך: 02:42)
↑   רביב כנר וטליסמאן - בנקודה שבה נגמר האור (Prod.by TALISMAN & MARKO), סרטון בערוץ "Raviv Kaner רביב כנר", באתר יוטיוב (אורך: 03:13)
↑   רביב כנר - הסיפור הזה (Prod By Tal Forer & Yinon Yahel), סרטון בערוץ "Raviv Kaner רביב כנר", באתר יוטיוב (אורך: 03:26)
↑   רביב כנר - גולני שלי, סרטון בערוץ "Raviv Kaner רביב כנר", באתר יוטיוב (אורך: 03:12)
↑   רביב כנר - נשרף העולם, סרטון בערוץ "Raviv Kaner רביב כנר", באתר יוטיוב (אורך: 03:24)
↑   רביב כנר - לחזור, סרטון בערוץ "Raviv Kaner רביב כנר", באתר יוטיוב (אורך: 03:19)
↑   רביב כנר - כל גיבור נשבר, סרטון בערוץ "Raviv Kaner רביב כנר", באתר יוטיוב (אורך: 03:02)
| רביב כנר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | "רסיסים" |  |
| סינגלים | "רסיסים" • "רוצה שלום" • "נשלים את הכל" • "לחזור" • "מים עמוקים" • "הסיפור הזה" • "בנקודה שבא נגמר האור" • "גולני שלי" • "דומה לך" • "נשרף העולם" • "כל גיבור נשבר" • "אצלי הכל בסדר" |  |
| השתתפות בסינגלים | "שמור עליי" • "צעירים לנצח" |  |
| ערכים קשורים | הכוכב הבא לאירוויזיון 2020 |  |
דולה ריצ'מונד

| --- | --- |

 לידה:  12 בספטמבר 1861 אוקלנד, ניו זילנד 
 פטירה:  16 באפריל 1935 (בגיל 73) ולינגטון, ניו זילנד 
 מקום לימודים:  בית הספר סלייד לאמנות יפה 
 הושפעה על ידי:  נורמן גרסטין 
 
דורותי קייט ריצ'מונד (באנגלית: Dorothy Kate Richmond‏; 12 בספטמבר 1861 – 16 באפריל 1935), הידועה בשם דולה ריצ'מונד, הייתה ציירת ניו זילנדית שנודעה בזכות ציורי צבעי מים שלה של צמחים טבעיים ובעלי חיים ונופים פנורמיים.
ביוגרפיה

בתם של ג'יימס קרואו ריצ'מונד ומרי סמית', דורותי ריצ'מונד נולדה ב-12 בספטמבר 1861 בפרנל, אוקלנד. היא הייתה השלישית מבין חמישה ילדים וילדותה הצעירה הייתה מעורערת. המשפחה עברה לנלסון בשנת 1862, שם הפך אביה לעורך של עיתון "ניו זילנד כרוניקל ", אך עבר למחוז טראנאקי לאחר מותה הפתאומי של אמה של דורותי בשנת 1865. אביה היה לעיתים קרובות מחוץ לבית והיא נותרה לבד עם אחיה. הם הועברו לקרובים לפני שהמשפחה חזרה לנלסון בסביבות 1869.
ריצ'מונד למדה במכללת נשים של מיס בל בנלסון והתעניינותה באמנות עודדה על ידי אביה שהעביר לה את אהבתו לרישום ולציור. היא נלקחה עם שני אחיה הגדולים לאירופה על ידי אביה בשנת 1873 והמשיכה בשיעורי הציור שלה. היא למדה במכללת בדפורד לנשים בלונדון, וכן למדה בבית הספר סלייד לאמנות, שם עבדה בהדרכת אלפונס לגרוס. ביוני 1880 עבודתה זיכתה אותה במלגת סלייד.
בתחילת שנות השמונים של המאה ה-19 חזרה לניו זילנד ומונתה למורה לאמנות במכללת נלסון לבנות בשנת 1883.
ריצ'מונד הציגה עם האקדמיה לאמנויות היפות של ניו זילנד משנת 1885 ואז נסעה שוב לאירופה והתקדמה והמשיכה ללמוד לצייר. בשנת 1890 היא הפכה לחברת אמנית באקדמיה לאמנויות היפות של ניו זילנד.
היא הפכה עצמאית מבחינה כלכלית לאחר מות אביה בשנת 1898 ונסעה שוב לאירופה כדי לצייר. היא הכירה את פרנסיס הודג'קינס בשנת 1901 ונסעה איתה בצרפת ובאיטליה לפני שחזרה לניו זילנד בדצמבר 1903. הודג'קינס תיארה את ריצ'מונד כ"האישה היקרה ביותר עם הפנים וההבעה היפים ביותר. אני קבצנית בת מזל שיש לי אותה כבת לוויה."
ריצ'מונד והודג'קינס נותרו שותפות קרובות ושכרו יחד סטודיו ברחוב בואן, ולינגטון, שם לקחו על עצמן גם תלמידים פרטיים. ריצ'מונד המשיכה את הסטודיו לאחר שהודג'קינס חזרה לאירופה בשנת 1906 והמשיכה לפתח את המוניטין שלה כמורה לאמנות. מ-1909 עד 1924 קיימה שיעורים בבית הספר "פיצ'רברט טראס".
ריצ'מונד הייתה חברת מועצה באקדמיה לאמנויות היפות של ניו זילנד משנת 1904 וזכתה לחברות חיים בשנת 1928.
היא מעולם לא נישאה ומתה בוולינגטון ב-16 באפריל 1935.
גלריה

הר טראנאקי, 1929
אישה עם ילדים, 1905
סגול וברונזה, 1905
הפרה הלבנה, 1905
דרך כפרית, 1906
מפרץ מאניה, איסטבורן, וולינגטון
פרחי זיניה, 1921
הערות שוליים

↑  New Zealand Ministry for Culture and Heritage Te Manatu Taonga, Richmond, Dorothy Kate, teara.govt.nz (באנגלית)
↑  "Archived copy", www.fernergalleries.co.nz
| --- | --- |
בקרת זהויות :  AAG: 729  FNZA: 12739  ISNI: 0000 0001 2209 0893  LCCN: no2007102889  RKD: 66665  SNAC: w60599n6  TePapa: 1956  ULAN: 500166196  VIAF: 17010572   WorldCat (עם VIAF): 17010572
דון מייניקי

| --- | --- |
 לידה:  30 באוקטובר 1930 דייטון, אוהיו, ארצות הברית
 פטירה:  3 בספטמבר 2013 (בגיל 82) דייטון, אוהיו, ארצות הברית
 עמדה:  פאוור פורוורד
 גובה:  2.01 מטרים
 מכללה:  אוניברסיטת דייטון
 דראפט:  סיבוב שני, 1952 פורט ויין פיסטונס
 קבוצות כשחקן
 1952–1955   1955–1956   1957–1958:  פורט ויין פיסטונס   רוצ'סטר רויאלס   סינסינטי רויאלס
 הישגים כשחקן
 זכייה בתואר רוקי העונה ב-NBA‏ (1953)
דון מייניקי (באנגלית: Don Meineke; ‏30 באוקטובר 1930 – 3 בספטמבר 2013) היה כדורסלן אמריקאי, אשר שיחק בליגת ה-NBA בין השנים 1952–1958.
ביוגרפיה

מייניקי נולד בעיר דייטון שבאוהיו, ובין השנים 1948–1952 למד באוניברסיטת דייטון. בשתי עונותיו האחרונות בקבוצת הכדורסל של האוניברסיטה הוביל אותה למעמד הגמר של "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר.
בדראפט ה-NBA‏ 1952 נבחר על ידי קבוצת פורט ויין פיסטונס, במדיה שיחק ב-3 עונותיו הראשונות בליגה. בעונתו הראשונה קלע 10.7 נקודות בממוצע למשחק, ובסיומה היה לזוכה הראשון בתואר רוקי השנה ב-NBA. בעונת 1954/1955 העפיל עם הפיסטונס לגמר ה-NBA, בו הפסידו מול סירקיוז נשיונלס בתוצאה 3–4.
בעונת 1955/1956 שיחק עבור רוצ'סטר רויאלס, ובעונת 1957/1958 חזר לשחק בקבוצה (אשר העתיקה את מקומה לסינסינטי) אחרי שנה אחת בה לא שיחק כלל. בסיום אותה עונה פרש ממשחק, בגיל 27.
ממוצעיו הכוללים לאורך 5 עונותיו ב-NBA הם 6.8 נקודות, 4.7 ריבאונדים ו-1.3 אסיסטים למשחק.
הערות שוליים

↑  ההודעה על פטירתו של מייניקי, באתר daytondailynews.com,‏ 4 בספטמבר 2013
↑  רשימת הנבחרים בדראפט 1952, באתר basketball-reference.com
↑  איפה הם היום - דון מייניקי, באתר nbrpa.com,‏ 6 באוקטובר 2006
↑  סטטיסטיקות הקריירה של מייניקי ב-NBA, באתר basketball-reference.com
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
דילון ג'ונס

| --- | --- |
אין תמונה חופשית
 לידה:  29 באוקטובר 2001 (בן 22) קולומביה, קרוליינה הדרומית, ארצות הברית
 שם מלא:  דילון קשון ג'ונס
 עמדה:  סמול פורוורד
 גובה:  1.98 מטרים
 מספר:  3
 מכללה:  אוניברסיטת המדינה של וובר (2020-2024)
 דראפט:  בחירה מספר 26, 2024 וושינגטון וויזארדס
 קבוצות כשחקן
 2024–:  אוקלהומה סיטי ת'אנדר
 
דילון קשון ג'ונס (באנגלית: Dillon Keshaun Jones; נולד ב-29 באוקטובר 2001) הוא כדורסלן אמריקאי המשחק עבור אוקלהומה סיטי ת'אנדר מליגת ה-NBA.
קריירת תיכונים ומכללות

ג'ונס גדל בקולומביה, קרוליינה הדרומית. בעת לימודיו בתיכון קינן הוא העמיד ממוצעים של 12.3 נקודות, 7.9 ריבאונדים ו-4.9 אסיסטים למשחק. לאחר שנתו השנייה עבר לאקדמית סאנרייז בבל-אייר, קנזס.
בשנת 2020 החל ללמוד באוניברסיטת המדינה של וובר, במהלך העונה הראשונה שלו בוובר ווילדקאטס, שיחק ג'ונס בכל 23 המשחקים ונבחר לשחקן השנה של המחלקה הראשונה ב-NCAA לאחר שרשם ממוצעים של 8.2 נקודות ו-5.8 ריבאונדים למשחק והוביל את הקונפרנס עם 37 חטיפות בסך הכל ו-1.6 חטיפות למשחק בממוצע. בשנתו השנייה הוא נבחר לחמישייה הראשונה של המחלקה לאחר שהעמיד ממוצעים של 12.6 נקודות ו-10.6 ריבאונדים למשחק וסיים במקום השלישי בחטיפות עם 1.8 חטיפות למשחק. בעונתו השלישית נבחר ג'ונס שוב לחמישייה הראשונה לאחר שהוביל שוב את הקונפרנס עם 10.9 ריבאונדים למשחק יחד עם 16.7 נקודות ו-1.6 חטיפות למשחק. בסיום העונה הוא נרשם לדראפט ה-NBA של עונת 2023/2024 אך בסופו של דבר פרש כדי לחזור לעונה רביעית ואחרונה במדי הווילדקאטס.
קריירת משחק מקצועית > אוקלהומה סיטי ת'אנדר (2024-הווה)

ב-26 ביוני 2024, נבחר ג'ונס בדראפט ה-NBA בבחירה ה-26 על ידי וושינגטון וויזארדס. זכויות הדראפט שלו הועברו בטרייד מאוחר יותר באותו יום יחד עם הבחירה ה-51 בדראפט לניו יורק ניקס בתמורה לזכויות הדראפט על קישון ג'ורג'. הניקס העבירו מייד את זכויות הדראפט של ג'ונס לאוקלהומה סיטי ת'אנדר תמורת חמש בחירות סיבוב שני עתידיות. ב-6 ביולי הוא חתם על חוזה רב שנתי עם הת'אנדר.
הערות שוליים

↑  Lou Bezjak, Dillon Jones talks his big summer, NBA Draft process and returning to Weber State, The State, ‏17 ביולי 2023
↑  Dillon Jones transferring to Sunrise Christian, The State, ‏1 ביולי 2019
↑  NBA Draft Scouting Report: Weber State's Dillon Jones, ספורטס אילוסטרייטד, ‏27 באפריל 2023
↑  Weber State Men’s Basketball Standout Dillon Jones Named To All-Big Sky Conference Preseason Team, Mid Utah Radio, ‏27 באוקטובר 2022
↑  Weber State's Dillon Jones earns NBA Draft Combine invite, The Salt Lake Tribune, ‏15 במאי 2023
↑  Cameron Salerno, 2024 NBA Draft: 10 players returning to college who can improve their stock the most during the 2023-24 season, CBS, ‏6 ביוני 2023
↑  Brett Hein, Weber State basketball: Dillon Jones shines at G League camp, invited to NBA Draft Combine, Standard Examiner, ‏14 במאי 2023
↑  Dillon Jones withdraws, returning to Weber State, Deseret News, ‏31 במאי 2023
↑  2024 NBA Draft Results: Picks 1–58, NBA.com, ‏8 ביולי 2024
↑  2024 NBA Draft: New York Knicks Acquire Six Draft Picks, NBA.com, ‏27 ביוני 2024
↑  Julia Stumbaugh, Knicks Rumors: NY Acquires 6 2nd-Round NBA Draft Picks in Wizards, Thunder Trades, Clutch Points, ‏27 ביוני 2024
↑  Thunder Signs Nikola Topić and Dillion Jones, NBA.com, ‏6 ביולי 2024
דון מקליין

ערך זה עוסק במוזיקאי. אם התכוונתם לכדורסלן העבר, ראו .
| --- | --- |

 לידה:  2 באוקטובר 1945 (בן 79) ניו רושל, ארצות הברית 
 מוקד פעילות:  ארצות הברית 
 תקופת הפעילות:  מ-1969 
 מקום לימודים:  קולג' איונה, Iona Preparatory School, Iona Preparatory School 
 סוגה:  פולק, רוק, פולק רוק
 שפה מועדפת:  אנגלית 
 כלי נגינה:  בנג'ו, גיטרה 
 חברת תקליטים:  יונייטד ארטיסטס רקורדס 
 www.don-mclean.com
 פרופיל ב-IMDb
 
דון מקלֵיין (באנגלית: Don McLean; נולד ב-2 באוקטובר 1945) הוא זמר וכותב שירים אמריקאי.
הערות שוליים

↑  באתר של דון מקליין(הקישור אינו פעיל, 29.03.2018)
↑  Daniel Kreps, Daniel Kreps, Don McLean Pleads Guilty to Domestic Violence, Rolling Stone, ‏2016-07-22 (באנגלית)
↑  'American Pie' Singer Don McLean, 73, and Model Girlfriend, 24, Confirm Their Romance, PEOPLE.com (באנגלית)
↑  עמית סלונים‏, דון מקליין שר את שלושת להיטיו, וחבל שהוא לא עצר שם, באתר וואלה, 17 ביוני 2018
| --- | --- |
בקרת זהויות :  NLI: 987011296210605171  BIBSYS: 43534  BNE: XX1011072  BnF: cb13897331m (data)  GND: 134451813  ISNI: 0000 0001 2018 0764  LCCN: n92033728  MusicBrainz: fa19ee38-c2a9-4ed1-9b24-a18100cf9db3  NARA: 10575785  NKC: xx0083194  NLA: 49283864  NLK: KAC201947628  NSK: 000726885  NTA: 071783563  RERO: 02-A023157469  SNAC: w6xd533t  Trove: 538957  VIAF: 54333192   WorldCat (עם VIAF): 54333192
ד'תנ"א

ד'תנ"א (4451)  היא שנה עברית  אשר  החלה ביום א' בתשרי, אור ל-10 בספטמבר 690 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 691. שנה מסוג זשג, איננה מעוברת, ואורכה 355 ימים. זו שנה שישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דניאל פרנסואה מאלאן

מאלאן בפגישה עם דוד בן-גוריון בתל אביב, 1953
דניאל פרנסואה מאלאן (Daniel François Malan‏; 22 במאי 1874 - 7 בפברואר 1959) היה ראש ממשלת דרום אפריקה בין 1948 ל-1954. מחסידי הלאומנות האפריקאנרית. ממשלתו עלתה לשלטון על בסיס מצע של אפרטהייד ויישמה מדיניות של הפרדה גזעית.
יחסו ליהודים ולישראל

כשר פנים, הצהיר מאלאן בשנת 1924 שלא תהיה אפליה כלפי יהודים אירופאיים באישור הגירה לדרום אפריקה. אולם בפברואר 1930 העביר מאלאן בפרלמנט, למרות מחאות הקהילה היהודית, חוק שמנע כמעט לגמרי הגירה ממזרח אירופה לדרום אפריקה והצהיר שבדרום אפריקה יש יותר מדי מזרח אירופאים, כשהוא כיוון ליהודים. מאלאן המשיך גם לאחר מכן לפעול נגד הגירה יהודית לדרום אפריקה.
מפלגתו הלאומית, שהוקמה ב-1934, הייתה אנטישמית, כמעט באופן רשמי. מאלאן הצהיר שבדרום אפריקה יש יותר מדי יהודים וכי הוא יפעל לגרש יהודים שלא ניתן להטמיע בתוך הלאום הדרום אפריקאי. במרץ 1937 הוא קרא לחזית דרום אפריקאית נגד היהודים ולחרם נגדם. בשנת 1945 כלל מצע מפלגתו הנהגת נומרוס קלאוזוס כנגד היהודים.
עלייתו של מאלאן לשלטון בשנת 1948 עוררה דאגה בקרב יהודי דרום אפריקה לנוכח תמיכת הלאומנים האפריקאנרים בנאצים במהלך מלחמת העולם השנייה. עם זאת, מיד עם עלותו לשלטון הבטיח מאלאן ליהודים כי לא יופלו לרעה.
בשנה שבה עלה מאלאן לשלטון הסתיים שלטון המנדט הבריטי בארץ ישראל וקמה מדינת ישראל. מאלאן איפשר ליהודי דרום אפריקה לשלוח כספים למדינת ישראל ואף העלים עין מתנועה ערה של מתנדבים לישראל. בשנת 1949 הכירה ממשלתו רשמית במדינת ישראל ומאלאן אף היה ראש המדינה הזר הראשון שביקר בישראל (בשנת 1953).
דרום אפריקה אמנם רצתה לשמור על יחסיה עם העולם הערבי, ולכן רמת היחסים הדיפלומטיים בין שתי המדינות בתקופת כהונתו של מאלאן הייתה מוגבלת. ישראל לא פתחה שגרירות בדרום אפריקה, אלא צירות בפרטוריה וקונסוליה ביוהנסבורג. לדרום אפריקה לא הייתה נציגות רשמית בישראל והיא יוצגה על ידי השגרירות הבריטית בתל אביב. אולם מערכת היחסים הייתה הרמונית (ומערכת יחסים זו נמשכה למעשה עד תחילת שנות ה-60, אז החלה ישראל לצנן את יחסיה עם דרום אפריקה בשל קשריה עם מדינות אפריקה האחרות). בשנת 1955, מאלאן נרשם על ידי תומכים יהודים בספר הזהב של הקרן הקיימת.
על פי החוקר ג'יימס אדמס, הידידות שהפגין מאלאן כלפי יהדות דרום אפריקה הייתה צעד פוליטי חכם. הוא הבין כי בנסיבות שנוצרו רדיפת יהודים תעורר את דעת הקהל הבינלאומית נגדו ואף תוביל לבריחת הון. אבל מעבר לכך יש להניח שעל ידי יחסו הלבבי ליהודים ולישראל (לצד חששם של היהודים משינוי המצב לרעה) ציפה מאלאן לזכות בשתיקתם אל נוכח מדיניות האפרטהייד.
הנצחתו

לאחר מותו נקרא נמל התעופה של קייפטאון על שמו: DF MALAN Airport. באמצע שנות ה-90 שונה שמו של הנמל לנמל התעופה הבינלאומי של קייפטאון, במסגרת מהלך כללי לביטול הנצחתם של לאומנים אפריקאנרים. עם זאת, השם הישן עודנו שגור בפי רבים.
הערות שוליים

↑  World News in Brief, פלסטיין בולטין, 23 בינואר 1925
↑  South Africa's flag, פלסטיין בולטין, 1 ביוני 1927
↑  African Wins Bilingual Fight, פלסטיין פוסט, 26 בפברואר 1933
↑  South African Political Parties, פלסטיין פוסט, 19 ביוני 1934
↑  South African Independence, פלסטיין פוסט, 28 באוגוסט 1936
↑  Clear Majority for S. African Government, פלסטיין פוסט, 22 במאי 1938
↑  Union Neutrality, פלסטיין פוסט, 8 באפריל 1938
↑  Malanites for South African Neutrality, פלסטיין פוסט, 10 בנובמבר 1938
↑  Hertzog's Peace Motion Defeated in Assembly, פלסטיין פוסט, 28 בינואר 1940
↑  מאלאנומניה, דבר, 19 בפברואר 1954
↑  מי יהיה יורשו של ד"ר מאלאן?, הצופה, 29 באוקטובר 1954
↑  ד"ר מלאן - סמל ההפרדה הגזעית, חרות, 13 בפברואר 1959
↑  האוונגה יבוא במקום מאלאן?, על המשמר, 3 באוקטובר 1954
↑  ד"ר מאלן פורש מתפקידו, חרות, 13 באוקטובר 1954
↑  סטריידום - ראש ממשלת ד. אפריקה במקום מלאן, הצופה, 1 בדצמבר 1954
↑  מת ד"ר מאלאן, הצופה, 8 בפברואר 1959
↑  South Africa does not discriminate against Jewish Immigration, שיקגו סנטינל, 15 באוגוסט 1924
↑  South African Jewry Protests New Immigration Quota Bill, שיקגו סנטינל, 14 בפברואר 1930
↑  Would Limit South African Immigration to 50 Yearly, שיקגו סנטינל, 7 בפברואר 1930
Smuts Defense of South African Jews Fails, שיקגו סנטינל, 28 בפברואר 1930
↑  וזיר הפנים באפריקה הדרומית מאיים, דואר היום, 17 בדצמבר 1931
↑  Review of the Jewish Year, פלסטיין פוסט, 16 בספטמבר 1936
↑  Jews of South Africa Concerned Over Sudden Burst of Anti-Semitic Agitation, שיקגו סנטינל, 15 באוגוסט 1924
↑  Urges Nordic Front, שיקגו סנטינל, 1 באפריל 1937
↑  Anti-Semitism in South Africa, פלסטיין פוסט, 1 ביוני 1945
↑  יהודי דרום אפריקה לא יופלו לרעה, המשקיף, 4 ביולי 1948
↑  Jane Haapiseva-Hunter, Israeli Foreign Policy: South Africa and Central America, pp. 22-23 (1987),
↑  Joel Peters, Israel and Africa: The Problematic Friendship, p. 148 (1992).
↑  כשלון האופוזיציה בדרום אפריקה, דבר, 8 באוגוסט 1955
↑  Hunter, op. cit.
↑  South Africa. Dept. of Transport. Division of Civil Aviation, Van Niekerk, Kleyn and Edwards, D.F. Malan Airport: A Master Plan (1985)
↑  Cape Town Airport (CPT) Information
| --- | --- |
בקרת זהויות :  NLI: 987007391428605171  GND: 124752160  ISNI: 0000 0000 6323 4526  LCCN: n88032455  NLA: 36099921  NTA: 070719225  SUDOC: 092463282  Trove: 1212307  VIAF: 52631075   WorldCat (עם VIAF): 52631075
דילוג מיתרים

דילוג מיתרים היא טכניקה אשר מאפשרת לפסוח על מיתרים בזמן הנגינה, דבר המאפשר יכולת מעבר מהירה בנגינה בין אוקטבות שונות. בדרך כלל, דילוג מיתרים נהוג בנגינה מהירה. טכניקה זו, כאשר משתמשים בה בנגינה מהירה, נחשבת לאחת מן הטכניקות הקשות לנגינה. הטכניקה נהוגה בשימוש במוזיקת רוק, מטאל וג'אז.
הטכניקה

הטכניקה היא פסיחה על מיתרים בזמן הנגינה, לשם שדרוג הקטע המנוגן (במהלך כתיבתו) וכדי לנגן ביותר מאוקטבה אחת.
ישנן שתי שיטות לנגן טכניקה זו: האחת היא נגינה של תווים בודדים בין אוקטבה אחת לשנייה, עניין זניח בטכניקה זו. השנייה היא מעבר מהיר בין מיתרים תוך נגינה של שלושה או ארבעה תווים בפריטה רצופה (דוגמת פריטה לסירוגין) או בנגינת לגאטו. שיטה זו ידועה יותר והיא בשימוש נפוץ במטאל מתקדם.
שיטה:
e|---------------------------------|----------------------------------|--------------------------|
B|---------------------------------|----------------------------------|--------------------------|
G|--11-------11-9------------7-6---|----------4-2---------------------|--------4-6-7-------6-7-9-|
D|----------------11-12----------7-|--9-----------4----4--5-----4--5--|--------------------------|
A|--------12--------------9--------|-------5--------------------------|-----5-----------7--------|
E|-----10--------------7-----------|----3-----------0--------2--------|---3-----------5----------|
שיטה 2 (שיטת הלגטו):
e|---------------------------------|--12h15h17p15p12------------------|----------------------------------|
B|---------------------------------|----------------------------------|----------------------------------|
G|---------------------------------|----------------------------------|----------------------------------|
D|-----------------14h17h19--------|---------------------19p17p14-----|----------------------------------|
A|---------------------------------|----------------------------------|----------------------------------|
E|--12h15h17-----------------------|----------------------------------|--17p15p12------------------------|
הטכניקה > מוזיקאים ידועים המשתמשים בטכניקה זו

פול גילברט, ג'ון פטרוצ'י, כריס ברודריק, באקטהד וגיטריסטים רבים אשר משתמשים בטכניקה זו לעיתים.
ראו גם

פריטה לסירוגין
לגטו
הערות שוליים

↑  לקוח מן השיר  Damage Control  של הגיטריסט ג'ון פטרוצ'י.
↑  שיטה הלקוחה מסרטון וידאו בו פול גילברט מסביר על הטכניקה.
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.